FI Euroopan unionin virallinen lehti C 319/26

Kanne 5.9.2011 — Agrupación ym. v. komissio

(Asia T-482/11)

2011/C 319/54

Oikeudenkäyntikieli: englanti

Asianosaiset

Kantajat: Agrupación Española de Fabricantes de Conservas Vegetales (Agrucon) (Madrid, Espanja), Associazione Italiana Industrie Prodotti Alimentari (AIIPA) (Milano, Italia), Associazione Nazionale degli Industriali delle Conserve Alimentari Vegetali (Anicav) (Napoli, Italia), Campil-Agro-Industrial do Campo do Tejo, Lda (Cartaxo, Portugali), Evropaïka Trofima AE (Larissa, Kreikka), FIT — Fomento da Indústria do Tomate, SA (Águas de Moura, Portugali), Konservopoiïa Oporokipeftikon Filippos AE (Veria, Kreikka), Panellinia Enosi Konsepvopoion (Ateena, Kreikka), Elliniki Etairia Konservon AE (”KYKNOS”) (Nafplio, Kreikka), Anonymos Viomichaniki Etaireia Konservon D. Nomikos (Marousi, Kreikka), Italagro — Indústria de Transformação de Produtos Alimentares, SA (Castanheira do Ribatejo, Portugali), Kopais Anonymi Viomichaniki Kai Emporiki Etairia Trofimon & Poton (Kopais ABEE) (Maroussi, Kreikka), Serraïki Konservopoiïa Oporokipeftikon Serko AE (Serres, Kreikka), Sociedade de Industrialização de Produtos Agrícolas — Sopragol, SA (Mora, Portugali), Sugalidal — Indústrias de Alimentação, SA (Benavente, Portugali), Sutol — Indústrias Alimentares, Lda (Alcácer do Sal, Portugali), Zanae Zýmai Artopoiías Níkoglou AE Viomichanía Empório Trofímon (Thessaloniki, Kreikka) (edustajat: asianajajat J. da Cruz Vilaça, S. Estima Martins ja S. Carvalho de Sousa)

Vastaaja: Euroopan komissio

Vaatimukset

Kantajat vaativat unionin yleistä tuomioistuinta

— kumoamaan komission asetuksen N:o 543/2011 (1) 50 artiklan 3 kohdan ja 60 artiklan 7 kohdan;

— määräämään esillä olevan asian ja asian T-454/2011 yhdistettäväksi suullista käsittelyä ja lopullisen tuomion antamista varten tai ainakin suullista käsittelyä varten; ja

— velvoittamaan vastaajan korvaamaan oikeudenkäyntikulut.

Oikeudelliset perusteet ja pääasialliset perustelut

Kanteensa tueksi kantajat vetoavat kolmeen kanneperusteeseen.

1) Ensimmäinen kanneperuste perustuu siihen, että komission asetus N:o 543/2011 rikkoo maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22.10.2007 annettua neuvoston asetusta (EY) N:o 1234/2007 (yhteisiä markkinajärjestelyjä koskeva asetus) (EUVL 2007, L 299, s. 1), koska — siinä todetaan virheellisesti, että investoinnit ja toimet, jotka liittyvät hedelmien ja vihannesten jalostamiseen hedelmä- ja vihannesjalosteiksi, voivat olla tukikelpoisia; ja — siinä virheellisesti sisällytetään jalostettavaksi tarkoitettujen tuotteiden tuotannon arvoon ns. varsinaiset jalostustoiminnot (jotka ilmeisesti kattavat kauppakunnostuksen ja varsinaisten jalostustoimintojen jälkikäsittelyn), vaikka yhteisiä markkinajärjestelyjä koskevassa asetuksessa säädetään, että tuottajaorganisaatioita koskevia säännöksiä — eritoten tuen myöntämistä koskevia säännöksiä — sovelletaan ainoastaan yhteisen markkinajärjestelyn mukaisiin hedelmiin ja vihanneksiin.

2) Toinen kanneperuste perustuu siihen, että komission asetus N:o 543/2011 rikkoo syrjimättömyysperiaatetta — joka kieltää erilaisen kohtelun toisiinsa verrattavissa olevissa tilanteissa, ellei tällainen kohtelu ole objektiivisesti perusteltua — koska siinä myönnetään tuottajaorganisaatioille tuki, joka kattaa jalostettavaksi tarkoitettuja hedelmiä ja vihanneksia koskevan teollisen toiminnan, johon osallistuvat myös yksityiset yritykset.

3) Kolmas kanneperuste perustuu siihen, että komission asetus N:o 543/2011 rikkoo suhteellisuusperiaatetta siltä osin kuin se menee pidemmälle kuin mikä on tarpeen yhteisen maatalouspolitiikan tuottajaorganisaatioiden vertikaalista integraatiota koskevan hypoteettisen tavoitteen saavuttamiseksi, koska siinä myönnetään tuottajaorganisaatioille tuki, joka kattaa jalostettavaksi tarkoitettuja hedelmiä ja vihanneksia koskevan teollisen toiminnan, johon osallistuvat myös yksityiset yritykset.

(1) Neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7.6.2011 annettu komission täytäntöönpanoasetus (EU) N:o 543/2011 (EUVL 2011, L 157, s. 1).